CELEX: 22008D0951
Language: sl
Date: 2008-11-18 00:00:00
Title: 2008/951/ES: Sklep št. 2/2008 Sveta ministrov AKP-ES z dne 18. novembra 2008 o dodelitvi sredstev iz 10. Evropskega razvojnega sklada Somaliji

17.12.2008   
            
            
               SL
            
            
               Uradni list Evropske unije
            
            
               L 338/53
            
         
      SKLEP št. 2/2008 SVETA MINISTROV AKP-ES
   z dne 18. novembra 2008
   o dodelitvi sredstev iz 10. Evropskega razvojnega sklada Somaliji
   (2008/951/ES)
   SVET MINISTROV AKP-ES JE –
   ob upoštevanju Sporazuma o partnerstvu AKP-ES, podpisanega v Cotonouju 23. junija 2000 in revidiranega v Luxembourgu 25. junija 2005 (1), in zlasti člena 93(6) Sporazuma,
   ob upoštevanju naslednjega:
   
               (1)
            
            
               S Sklepom Sveta ministrov AKP-ES št. 3/2001 (2) so bila v skladu s členom 93(6) Sporazuma o partnerstvu AKP-ES iz 8. in 9. Evropskega razvojnega sklada (ERS) dodeljena sredstva v višini 149 milijonov EUR za sodelovanje s Somalijo pri financiranju razvoja za obdobje do konca leta 2007. Ta določba Svetu ministrov omogoča, da dodeli posebno podporo državam pogodbenicam AKP iz prejšnjih Konvencij AKP-ES, ki v odsotnosti normalno vzpostavljenih vladnih institucij niso mogle podpisati ali ratificirati Sporazuma AKP-ES.
            
         
               (2)
            
            
               S Sklepom št. 3/2007 Sveta ministrov AKP-ES (3) z dne 25. maja 2007 o spremembi Sklepa št. 3/2001 so bila sredstva, dodeljena Somaliji, povišana za 36 144 798 EUR iz 9. ERS.
            
         
               (3)
            
            
               Revidirani sporazum o partnerstvu AKP-ES, vključno z večletnim finančnim okvirom za obdobje 2008–2013, ki sestavlja njegovo Prilogo Ib (4), je začel veljati 1. julija 2008. Člen 93(6) navedenega sporazuma se še vedno uporablja za Somalijo.
            
         
               (4)
            
            
               Za zagotovitev neprekinjene podpore prebivalcem Somalije je primerno, da se za ta namen za obdobje 2008–2013 dodelijo sredstva iz 10. ERS.
            
         
               (5)
            
            
               Somalija bi morala iz 10. ERS prejemati sredstva, ki so primerljiva tistim, ki so jih prejele države skupine AKP, ki so ratificirale Sporazum o partnerstvu AKP-ES. Če bi bila Somalija vključena v model dodeljevanja sredstev 10. ERS, ki temelji na merilih glede potreb in uspešnosti iz člena 3 Priloge IV k Sporazumu o partnerstvu AKP-ES, bi dodeljena sredstva znašala 212 milijonov EUR za kritje makroekonomske pomoči, področnih politik, programov in projektov v podporo osrednjim in stranskim področjem pomoči Skupnosti ter 3,8 milijona EUR za kritje nepredvidenih potreb, kakor so opredeljene v navedenem členu. Za posebno podporo bi bilo treba zagotoviti enakovredne zneske.
            
         
               (6)
            
            
               Svet ministrov AKP-ES je 25. maja 2007 privolil, da na Odbor veleposlanikov prenese svoja pooblastila za dokončanje pregleda posebne podpore Somaliji iz 10. ERS –
            
         SKLENIL:
   Člen 1
   1.   V skladu s členom 93(6) Sporazuma o partnerstvu AKP-ES se znesek v višini 215,8 milijona EUR iz rezerve za nacionalno in regionalno sodelovanje desetega Evropskega razvojnega sklada nameni za posebno podporo Somaliji. Od tega se:
   
               (a)
            
            
               212 milijonov EUR porabi za institucionalno izgradnjo ter dejavnosti gospodarskega in družbenega razvoja, pri čemer se posebej upoštevajo posebne potrebe najbolj ranljivih slojev prebivalstva. Dodelitev teh sredstev se uvrsti v strategijo posebne pomoči;
            
         
               (b)
            
            
               3,8 milijona EUR porabi za kritje nepredvidenih potreb, kot je nujna pomoč, če take podpore ni mogoče financirati iz proračuna EU.
            
         2.   Komisija prevzame naloge nacionalnega odredbodajalca za programiranje in izvajanje te dodelitve sredstev v skladu s členom 4(5) Priloge IV k Sporazumu o partnerstvu AKP-ES.
   Člen 2
   Evropska komisija naj sprejme ukrepe, ki so potrebni, da ta sklep začne učinkovati.
   Člen 3
   Ta sklep začne veljati na dan sprejetja.
   
      V Bruslju, 18. novembra 2008
      
         
            Predsednik
         
         
            z ustreznim pooblastilom Odbora veleposlanikov AKP-ES
         
         
            Za Svet ministrov AKP-ES
         
         P. SELLAL
         
      
   
   
      (1)  UL L 209, 11.8.2005, str. 27.
   
      (2)  UL L 56, 27.2.2002, str. 23.
   
      (3)  UL L 175, 5.7.2007, str. 36.
   
      (4)  UL L 247, 9.9.2006, str. 22.